stanford-oval/wikipedia huggingface dataset:
לילי אלמוג
תערוכות

מבחר תערוכות יחיד וקבוצתיות כוללות:
מוזיאון סן פרנסיסקו לאמנות מודרנית (אנ')
מוזיאון הרצליה לאמנות עכשווית
מוזיאון גריפין, מסצ'וסטס
Fפוטו גאלרי (אנ'), בריטניה
מוזיאון ברנדטס לאמנות צילום (אנ'), דנמרק
מוזיאון תל אביב לאמנות
מוזיאון מגדל דוד
מוזיאון הצילום בשרלרואה, בלגיה
גלריית אנדריאה מייזלין, ניו יורק
מקום הצלמים, בריטניה
בית הצילום של פראג, צ'כיה
גלריית סטילס, אוסטרליה
המוזיאון האלטרנטיבי של העיר ניו יורק
אורין ויינברג, מחווה לפתקים בכותל: אירועי הביאנלה של ירושלים, באתר ynet, 27 בספטמבר 2017
אוספי מוזיאון

מלבד אוספים פרטיים רבים, חלק מהמוזיאונים שבהם שוכנים אוספי הצילום של אלמוג הם:
מוזיאון סן פרנסיסקו לאמנות מודרנית
מוזיאון ויקטוריה ואלברט
המוזיאון לאמנויות יפות (אנ'), יוסטון
מוזיאוני האמנות של הרווארד, קיימברידג'
מוזיאון האמנות של מילווקי
מוזיאון ישראל, ירושלים
מוזיאון סמואל דורסקי לאמנות (אנ'), ניו יורק
מוזיאון נורטון
מוזיאון הצילום, בלגיה
מוזיאון ברנדטס לאמנות צילום, דנמרק
מוזיאון הרצליה לאמנות עכשווית
אוסף וילנד, אטלנטה
מוזיאון האמנות של בריטניה, קנטקי
פרסומים

אלמוג פרסמה ספרים ומונוגרפיות:
חדרי שינה (2002) מוצג במוזיאון הרצליה לאמנות עכשווית.
אינטימיות מושלמת (2006) פאוארהאוס ספרים מסת"ב 978-1-57687-315-1
החצי השני של השמים (2009) פאוארהאוס ספרים מסת"ב 978-1-57687-499-8
בין נוכחות להיעדר (2015)
הערות שוליים

1 2 3  על לילי אלמוג, באתר Lensculture (באנגלית)
1 2 3  "Lili Almog". Artsy.
1 2 3 4 5  לילי אלמוג, באתר מוזיאון ישראל, ירושלים
1 2 3 4 5  לילי אלמוג, באתר מוזיאון ברוקלין (באנגלית)
↑  לילי אלמוג | חדר משלה, תצלומים, וידאו, באתר מוזיאון הרצליה, ‏1 ביוני 2002
↑  Perfect Intimacy Hardcover. 1 באפריל 2006. ISBN 1576873153. {{cite book}}:  (עזרה)
↑  "Lili Almog". New Yorker. נבדק ב-17 במאי 2016. {{cite web}}:  (עזרה)
↑  רעות ברנע, תערוכת יחיד של לילי אלמוג: בלדה לקיבוץ שרוף, באתר כלכליסט, 15 במרץ 2017
↑  "Home". www.lilialmog.com. אורכב מ-המקור ב-2014-12-20.
1 2  זיק: כתב עת יהודי למחשבה ותרבות,, באתר Books, ‏2005
| --- | --- |
בקרת זהויות :  ICIA: 270804  NLI: 987007515382805171  GND: 13306607X  ISNI: 0000 0001 1878 258X  LCCN: n2006002286  MusicBrainz: ab80951b-80c4-4aae-99c1-3ff1a86c8d87  PIC: 312205  ULAN: 500343403  VIAF: 77493315   WorldCat (עם VIAF): 77493315 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "לילי אלמוג".
לפטודקטיליים

| לפטודקטיליים |
| --- | --- |
 Leptodactylus mystacinus
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: דו-חיים
סדרה:: חסרי זנב
תת־סדרה:: ניאובטרכיה
על־משפחה:: אילניתאים
משפחה:: לפטודקטיליים
שם מדעי
 Leptodactylidae ‏ורנר, 1896
תחום תפוצה


לפטודקטיליים (בלטינית: Leptodactylidae) היא משפחה גדולה בסדרת חסרי הזנב. במשפחה מינים הנפוצים בקרקעית יערות הגשם של מרכז ודרום אמריקה. המשפחה לרוב מוגדרת כפרפילטית, משום שכל חברי המשפחה חולקים אב קדמון משותף, אולם משפחה זו אינה מכילה את כל הצאצאים של אב קדמון זה. מאובנים רבים של לפטודקטיליים נמצאו.
חלק מהלפטודקטיליים (מספר סוגים) מטילים את ביציהם בסוג של קנים שהם בונים. אלו יכולים להיבנות בבקיעים צרים בקרבת מקור מים, או על הקרקע של יערות. תופעה מיוחדת היא, שכאשר הראשנים בוקעים מהביצים, הם אינם יוצאים מה"קן", ואינם אוכלים עד אשר יסתיים תהליך המטמורפוזה.
הם יצורים בינוניים עד גדולים יחסית לצפרדעים. כולם טורפים יצורים קטנים מהם, אך אוכלי צמחים כראשנים.
מיון

תת-משפחה Leiuperinae
סוג Edalorhina
סוג Engystomops
סוג Physalaemus - בה פייסלמוס נטררי
סוג Pleurodema
סוג Pseudopaludicola
תת-משפחה Leptodactylinae
סוג Adenomera
סוג Hydrolaetare
סוג לֶפְּטוֹדַקְטִיל (Leptodactylus)
סוג ומין יחיד Lithodytes lineatus
תת-משפחה Paratelmatobiinae
סוג Crossodactylodes
סוג Paratelmatobius
סוג ומין יחידRupirana cardosoi
סוג ומין יחידScythrophrys sawayae
קבוצות רבות שהיו בעבר במשפחה הפכו למשפחות עצמאיות, ביניהם: קרפדות מקרינות, קיקלורמפידיים, אלסודיים, קליפוטוספליליים, אלאוטרודקטיים ותלמטוביים.
הערות שוליים

↑  הַלֶּפְּטוֹדַקְטִילִיִּים במילון בעלי חיים: נכר (תשל"ב), 1972, באתר האקדמיה ללשון העברית
| דו-חיים |
| --- | --- | --- |
| חסרי רגליים | תולעניים • תולעני זנב אסייתיים • תולעני זנב ניאוטרופיים • תולענים אפריקניים • תולעני מים • תולענים הודיים • דרמופידיים • הרפליים • אינדוטיפליים • סיפונופידיים |    |
| בעלי זנב | בעלי זנב |    |
| סלמנדרות ענק | סלמנדרות ענקיות • הינוביים |    |
| סלמנדרות | סלמנדרות חפרפרת • אמפיומיים • דיכמפטודוניים • פלתודוניים • פרוטיאוסיים • סלמנדרות אולימפיות • סלמנדריים |    |
| סירנים | סירניים |    |
| חסרי זנב | חסרי זנב |    |
| ארכאובטרכיה | אסקפיים • בומביניים • עגולשוניים • ליופלמיים |    |
| מזובטרכיה | חפריתאים (מגופריים • חפריתיים • חפריתיים אמריקאים • שקעניתיים) •חסרי לשון (חסרי לשוניים • רינופריניים) |    |
| ניאובטרכיה | אילניתאים (סוגלוסיים • רינודרמטיים • מיובטרכיים • לפטודקטיליים • אלסודיים • בטרצ'יליים • קרפדות מקרינות • קליפוטוספליליים • אילניתיים • המיפרקטיים • אמפיגנטודונטים • הלאופריניים • דנדרובטיים • הילודיים • ארומובטיים • צנטרולניים • קרפדיים • ברכיספליים • אלופריניים • קראוגסטוריים • סטרבומנטליים • קיקלורמפידיים • אלאוטרודקטיים • לימנודינסטיים • אודונטופריניים • תלמטוביים) • מיקרוהילאים (ארטרולפתיים • מיקרוהיליים • ברוויסיפיטיים) • צפרדעים (המיסוטיים • היפרוליים • מנטליים • פטרופדיים • צפרדעיים • רקופוריים • פיקסיספלידיים • צרטובטרצ'ידיים • צפרדעי גוליית • דיקרוגלוסיים • צפרדעים מרקדות • ניקטיבטריכיים • אודונטובטרכיים • פרינוברצ'יים • פטיצ'דניים • רניקסיאלידיים) |    |
| --- | --- |
בקרת זהויות :  NKC: ph120956
מארי (עם)

| --- | --- |

 אוכלוסייה
 604,000
 ריכוזי אוכלוסייה עיקריים
 מארי-אל, טטרסטן, בשקיריה
 שפות
 רוסית, מארי
 דת
 רוב: נצרות-אורתודוקסית-רוסית מיעוט: דת פגאנית מקומית מארלה
 קבוצות אתניות קשורות
 בולגרים של הוולגה, צ'ובשים, טטרים ועמים טורקיים אחרים
 
המארי הם בני עם שחיים ליד גדות הנהרות הוולגה והקאמה ברוסיה.
כיום מתגוררים מרבית המארי ברפובליקת מארי-אל שבפדרציה הרוסית. אוכלוסיית מארי משמעותית ניתן למצוא גם ברפובליקות טטרסטן ובשקיריה. לפי מפקד האוכלוסין הרוסי, הזדהו 604,298 אזרחים כמארי.
שפה

המארי מדברים שפה ייחודית הנקראת מארי, השייכת למשפחת השפות הפינו-אוגריות, ונכתבת באלפבית הקירילי.
דת

הדת המקומית של אנשי המארי הייתה דת פגנית המדגישה את חיבור של האדם עם הטבע. בדת פנתאון אלים, כשהחשוב שבהם הוא האל הלבן הגדול, ובנוסף אליו נמצאים בין השאר גם אל האש, אל הרוח. בנוסף קיימות בדת דמויות של חצי-אל חצי-אדם, הבולט שבהם הוא צ'ומבולט, מנהיג ולוחם דגול.
במאה ה-16, בני המארי התנצרו, לאחר שהאזור סופח לאימפריה הרוסית בעקבות כיבושיו של הצאר איוון האיום. עם זאת, חלק מהאוכלוסייה עדיין נוהג במנהגים פגנים של הדת המקומית, או דובק במארלה, שילוב של נצרות עם מנהגים פגנים.
לפטון

ערך זה עוסק בקבוצת חלקיקי יסוד. אם התכוונתם למטבע בשם זה, ראו .
| המודל הסטנדרטי של פיזיקת החלקיקים> בוזונים | המודל הסטנדרטי של פיזיקת החלקיקים> פרמיונים | המודל הסטנדרטי של פיזיקת החלקיקים> פרמיונים | המודל הסטנדרטי של פיזיקת החלקיקים> פרמיונים |
| --- | --- | --- | --- |
: קווארקים
|  פוטון |  למעלה |  קסום |  עליון |
|  גלואון |  למטה |  מוזר |  תחתון |
: לפטונים
|  בוזוןZ |  נייטרינואלקטרוני |  נייטרינומיואוני |  נייטרינוטאואוני |
|  בוזון W |  אלקטרון |  מיואון |  טאו |
 בוזוןהיגס: 
הלפטונים (מיוונית: "לפטוס" - "קל", בניגוד להאדרון - "כבד") הם קבוצה של חלקיקי יסוד בעלי ספין חצי שלם, כלומר פרמיונים, אשר אינם מגיבים לכוח החזק. במיון החלקיקים, הלפטונים מהווים קבוצה המקבילה לקבוצת הקווארקים.
מקור השם הוא, כאמור, במילה היוונית "לפטוס", שפירושה "קל"; שם זה נתקבל בתקופה שבה עדיין לא היה ידוע הטאו, שהוא כבד יותר מהפרוטון ומהנייטרון, וכל הלפטונים הידועים היו קלים מאוד בהשוואה לחלקיקים אחרים.
מאפיינים

הלפטונים הם האלקטרון, המיואון והטאו, ושלושה סוגי נייטרינו המקבילים להם, וכן האנטי-חלקיקים המתאימים להם.
לכל הלפטונים מטען שלם, כאשר ללפטונים עצמם מטען שלילי, לאנטי-לפטונים מטען חיובי, ולנייטרינואים מטען 0. ללפטונים הטעונים יכול להיות ספין הן שמאלי והן ימני, ואילו בקרב הנייטרינואים יש הפרדה: הנייטרינואים מתנהגים כבורג שמאלי, והאנטי-נייטרינואים - כבורג ימני.
בתגובות בין חלקיקי יסוד, המספר הלפטוני, מספר הלפטונים מכל סוג ("דור"), משתמר כמעט בכל המקרים (יוצא דופן בולט הוא תנודת נייטרינואים). חוק שימור נוסף, המתקיים גם הוא כמעט תמיד (יוצא הדופן הוא האנומליה הכיראלית), הוא שימור מספר הלפטונים הכולל.
הלפטונים

| שם | סימון | מטען | מסה (MeV/c2) |
| --- | --- | --- | --- |
| אלקטרון |  \ e^{-} | 1- | 0.511 |
| נייטרינו אלקטרוני |  \ \nu _{e} | 0 |  <2.2\times 10^{-6} |
| מיואון |  \ \mu ^{-} | 1- | 105.6 |
| נייטרינו מיואוני |  \ \nu _{\mu } | 0 | 0.17> |
| טאו |  \ \tau ^{-} | 1- | 1777 |
| נייטרינו טאוני |  \ \nu _{\tau } | 0 | 15.5> |
ראו גם

מדיה וקבצים בנושא  בוויקישיתוף
המודל הסטנדרטי
מיון החלקיקים
כיתת יורים

כיתת יורים בציורו של גויה "שלושה במאי 1808".
כיתת יורים היא שיטה לביצוע הוצאה להורג המקובלת בעיקר בזמן מלחמה. כיתת יורים מורכבת מקבוצה של אנשים, בדרך כלל חיילים, להם ניתנת פקודה לירות בו-זמנית באדם שהורשע בדין. אף אדם בודד מכיתת היורים לא יכול להציל את חיי הנידון למוות בכך שלא יירה ובכך קטן, לכאורה, התמריץ המוסרי להפרת הפקודה.
הוצאות להורג על ידי כיתת יורים מתבצעות בדרך כלל תוך שימוש בקליעים בעלי קוטר גבוה כדי לגרום למוות מהיר. הנידון למוות יכול להיות ישוב או עומד, אך הוא בדרך כלל כפות. נהוג לשים ברדס על ראשו של הנידון למוות, או לפחות לכסות את עיניו.
כיתת יורים משמשת לרוב להוצאה להורג של מרגלים. שיטה זו נחשבת לשיטה מכובדת יחסית, ועל כן לא נוהגים להשתמש בה כנגד פושעי מלחמה, אותם נוהגים לתלות. עם זאת, מדינות כמו פולין, רוסיה ונורווגיה השתמשו בכיתות יורים כדי להוציא להורג פושעי מלחמה לאחר מלחמת העולם השנייה.
כיתת יורים נחשבת לעונש הכבד ביותר שיכול להטיל בית דין צבאי על עבירות כמו פחדנות, עריקה או מרד. כדוגמה, טוראי אדי סלוביק שהוצא להורג על ידי כיתת יורים בשנת 1945 היה החייל הראשון שהוצא להורג בצבא ארצות הברית מאז מלחמת האזרחים האמריקנית. בזמן מלחמת העצמאות הוצא להורג ב-30 ביוני 1948 סרן מאיר טוביאנסקי באשמת ריגול, שהתבררה אחר כך כמופרכת. לעיתים משמשת כיתת יורים כדי לבצע גזרי דין מוות שהוטלו על חיילים עבור פשעים רגילים כמו רצח או אונס. בצרפת הוצא להורג המהנדס הצבאי ז'אן-מארי באסטיאן-ת'ירי על ידי כיתת יורים באשמת מעורבות בניסיון להתנקש בחייו של נשיא צרפת שארל דה גול.
לעיתים כיתת יורים משמשת להוצאה להורג בשל פשעים פוליטיים. מנהיג רומניה ניקולאה צ'אושסקו הוצא להורג על ידי כיתת יורים ב-25 בדצמבר 1989.
כדור סרק

"כדור הסרק" (Blank cartridge), הוא נוהג מקובל בו אחד מחברי כיתת היורים, מבלי לדעת שזה הוא, מקבל רובה ובו כדור סרק במקום כדור חי. תאוריה שמצדיקה נוהג זה גורסת שכל אחד מהחברים בכיתת היורים יכול לקוות כי הוא זה שלא יתרום להרג, מה שאמור להקטין את הרתיעה מפני הירי ובכך להפוך את ההוצאה להורג לאמינה יותר. קלעים מנוסים אמנם אמורים להיות מסוגלים להבחין בין ירי כדור חי לכדור סרק לפי הרתע (כדור סרק גורם לרתע נמוך בהרבה), אך ישנו מניע פסיכולוגי משמעותי לא לשים לב לעוצמת הרתע. השימוש ברובה אחד בו כדורי סרק משמש גם כהגנה משפטית על חברי כיתת היורים אם יועמדו לדין על כך בעתיד, שכן לא ניתן להוכיח מי תרם למות המוצא להורג ומי לא.
הוצאות להורג במדינות שונות > ישראל

מאיר טוביאנסקי הורשע על לא עוול בכפו, בבגידה ובריגול, בזמן מלחמת העצמאות. בעת שהדיון התנהל, הוכנה כיתת יורים בת 6 חיילים שנלקחו מחטיבת "הראל", שהתאמנה באזור. אלו הובאו לבית הדו-קומתי שנותר על תילו עד היום בקיבוץ הראל — והנושא את השם "בית הקשתות" — בלי שידעו לשם מה הובאו לשם. לאחר שעה קלה הגיעו החוקרים/השופטים לבית זה וכפתו את טוביאנסקי. קשרו אותו בעיניו. הוא הוצב עם פניו אל הקיר, וכיתת היורים נצטוותה לירות בראשו. כיתת היורים הרגה את טוביאנסקי בו במקום. ליד הקיר נחפר בור, לתוכו הושלכה גופתו של טוביאנסקי וכוסתה בעפר.
בהתאם לסעיף 493(א) לחוק השיפוט הצבאי, תשט"ו-1955 עונש מוות שהוטל לפי חוק השיפוט הצבאי יבוצע ביריה. בפועל, מזה שנים ארוכות לא מבוצע בפועל עונש מוות בישראל, גם לא לפי חוק השיפוט הצבאי. לפיכך, בפועל אין כיתת יורים בישראל, אף שהדבר אפשרי לפי הדין.
הוצאות להורג במדינות שונות > ארצות הברית

במספר קטן של מדינות בארצות הברית קיימת ענישת הוצאה להורג, אך גם באותן מדינות נחשבת שיטת ההוצאה להורג בפני כיתת יורים כארכאית ואכזרית, השייכת לתקופת המערב הפרוע. השיטה יצאה מחוץ לחוק במדינות השונות, כאשר האחרונה שבהן הייתה יוטה, בה קבע הסנאט בסולט לייק סיטי בשנת 2004 כי הזריקה הקטלנית תהיה השיטה החוקית היחידה להוצאה להורג. יוטה היא המדינה האחרונה בארצות הברית שעדיין מאפשרת הוצאה להורג בפני כיתת יורים לאסירים, שביקשו זאת לפני כניסת החוק לתוקפו. מדובר בכ-160 אסירים הממתינים לענשם כיום.
הוצאות להורג במדינות שונות > בחריין

בבחריין, זוהי שיטת ההוצאה להורג היחידה. שלושה אנשים הוצאו להורג בידי כיתת יורים במדינה מאז שנת 1996. שיטת ההוצאה מתבצעת כך שהנידון מושב על כיסא ומסביבו בדים על מנת לספוג את הדם. אדם אחד מבצע את הירי, אך עדיין הוצאה זו נחשבת כהוצאה בידי כיתת יורים. בנוסף, על גוף הנידון מסומנת מטרת ירי. בנובמבר 2006, אישה בבחריין הוצאה להורג בשיטה זו, אך הכדור החטיא את המטרה ובמקום להרוג אותה מיידית - גרם לה לדמם למוות.
הוצאות להורג במדינות שונות > קנדה

בזמן מלחמת העולם הראשונה, הוציאה קנדה כ-25 חיילים להורג בידי כיתת יורים בגין פשעי מלחמה. בזמן מלחמת העולם השנייה הורשע חייל ברצח, והוצא מאוחר יותר להורג בידי כיתת יורים באיטליה, בשנת 1945.
הוצאות להורג במדינות שונות > פינלנד

9,700 אזרחים פינים הוצאו להורג בידי כיתות יורים בתקופת מלחמת האזרחים הפינית וגם בתקופה שלאחריה. רוב ההוצאות בוצעו ללא אישורים וכנגד החוק. למעשה, בוצעו רק כ-250 הוצאות חוקיות להורג בידי כיתות יורים.
בזמן מלחמת העולם השנייה, הוצאו להורג כ-500 אנשים, כמחציתם מרגלים. רוב ההאשמות בגינן הוצאו להורג היו האשמות בגידה. רוב ההוצאות בוצעו בידי הצבא, אך במקרה של מרגלים, רוב ההוצאות להורג בוצעו בידי המשטרה הצבאית המקומית.
ב-1949, הוצאה להורג הוצאה אל מחוץ לחוק בזמני שלום, ובשנת 1972 לכל הפשעים.
הוצאות להורג במדינות שונות > אינדונזיה

שיטת הוצאה להורג זו נפוצה מאוד באינדונזיה. ביוני 2008, שני מבריחי סמים ניגרים הוצאו להורג על ידי הממשלה.
הוצאות להורג במדינות שונות > מקסיקו

בזמן מלחמת העצמאות של מקסיקו, כמה גנרלים הוצאו להורג בידי כיתות יורים.
בנוסף, פרדיננד מקסימיליאן יוזף הראשון, קיסר מקסיקו, הוצא להורג בשיטה זו על ידי המורדים ב-15 במאי 1867.
שיטה זו של הוצאה להורג הייתה הנפוצה ביותר במקסיקו, בייחוד בזמן המהפכה המקסיקנית.
ב-18 ביוני 2008, הוצאות להורג הוצאו אל מחוץ לחוק לחלוטין.
הוצאות להורג במדינות שונות > הולנד

אנטון אדריאן מוסרט, פוליטיקאי לאומני הולנדי ששיתף פעולה עם הכובשים הנאצים, הוצא להורג בידי כיתת יורים באזור דיונות ליד האג, ב-7 במאי 1946.
מלבד מוסרט, כ-40 אנשים הוצאו להורג בהולנד לאחר מלחמת העולם השנייה.
הוצאות להורג במדינות שונות > נורווגיה

וידקון קוויזלינג, פוליטיקאי וקצין נורווגי, הוצא להורג בידי כיתת יורים יחד עם עוד כ-36 אנשים אשר הואשמו בבגידה ובשיתוף פעולה עם הנאצים. קוויזלינג הוצא להורג ב-24 באוקטובר 1945.
הוצאות להורג במדינות שונות > כיתת יורים באיחוד האמירויות הערביות

שיטה זו היא שיטה מועדפת של הוצאה להורג באיחוד האמירויות הערביות.
הוצאות להורג במדינות שונות > בריטניה ואירלנד

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
הוצאות להורג במדינות שונות > גרמניה הנאצית

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
מטרת הנאצים הייתה השמדתו של כל יהודי – גברים, נשים וטף – אף כאלו שבעורקיהם זרם דם יהודי למחצה ואף כאלו שהמירו דתם. בתחילה בוצע הרצח על ידי ירי לבורות בידי כיתות יורים, אך מאוחר יותר הוקם מנגנון ניצול והמתה מורכב שכלל גטאות, מחנות עבודה ומחנות השמדה שבהם גם תאי גזים להשמדה המונית. החיילת היהודיה-הונגרית חנה סנש הוצאה להורג אף היא באמצעות כיתת יורים.
בהווה

מלבד שתי מדינות בארצות הברית, הוצאה להורג על ידי כיתת יורים עדיין מקובלת במדינות אחרות בהן קיים עונש מוות. בערב הסעודית, לדוגמה, זו שיטת ההוצאה להורג המועדפת.
הערות שוליים

↑  יוטה: נידון למוות הוצא להורג בפני כיתת יורים, באתר ynet, 18 ביוני 2010
↑  אתר המסקר הוצאות להורג בעולם
| --- | --- |
בקרת זהויות :  NLI: 987007535023905171  GND: 4348429-3  LCCN: sh2005008157 
האנדרטה "נעליים על הדנובה" לזכר יהודי הונגריה רבים שנטבחו על ידי כיתות יורים אל תוך נהר הדנובה
מרגל סובייטי מוצא להורג בידי חייל יחיד
הוצאה להורג של כ-56 אזרחים פולנים, בבוכניה, על ידי חיילים גרמנים בזמן כיבוש פולין. 18 בדצמבר 1939
הוצאה להורג. מלחמת העולם הראשונה
"בית הקשתות" בו הוצא מאיר טוביאנסקי להורג בשנת 1948
לידה כואבת (סרט)

| --- | --- |
כרזת הסרט
כרזת הסרט
 בימוי:  לארה שפירו 
 הופק בידי:  ריק שוורץ 
 תסריט:  סטייסי קרמר
 עריכה:  אן מקייב 
 שחקנים ראשיים:  לינדזי לוהן לוק קירבי אלכסנדר ולאהוס
 מוזיקה:  אנדרו הולנדר 
 צילום:  דן סטולוף
 מדינה:  ארצות הברית 
 חברת הפקה:  אולפני ABC 
 חברה מפיצה:  First Look Studios
 שיטת הפצה:  וידאו על פי דרישה 
 הקרנת בכורה:  19 ביוני 2009
 משך הקרנה:  89 דק' 
 שפת הסרט:  אנגלית 
 סוגה:  קומדיה רומנטית, קומדיה טלוויזיונית 
 דף הסרט ב־IMDb
 
לידה כואבת (באנגלית: Labor Pains) הוא סרט קומדיה רומנטית אמריקאי משנת 2009 בבמויה של לארה שפירו, עם לינדזי לוהן ולוק קירבי בתפקידים הראשיים.
העלילה היא על עובדת שעומדת לפני פיטורים ומתחזה לאישה בהריון כדי להישאר בתפקידה.
תקציר העלילה

ת'יאה קלייהיל (לינדזי לוהן) עובדת כמזכירה בחברת הוצאה לאור סטיינוולד המנוהלת על ידי ג'רי סטיינוולד (כריס פרנל) ואחיו ניק (לוק קירבי). היא גרה עם אחותה המתבגרת אמה (ברידג'יט מנדלר) ומתקשה לגמור את החודש, לשלם שכר דירה ולתמוך באחותה.
היא מאחרת לעבודה וננזפת על ידי הבוס ג'רי (כריס פרנל) וכשהוא מאזין בשירותים לשיחתה עם העובדת ליסה (שריל היינס) הוא שומע את ת'יאה אומרת שהיא שונאת אותו. הוא קורא לה לחדרו ומפטר אותה אך היא אומרת לו שהיא בהריון והוא לכן אינו רשאי לפטרה. היא אומרת שהאב הוא ידידה מיילס (אהרון יו).
כעת כל העובדים מתייחסם אליה בנימוס ובחיבה כמו לאישה הרה. עם הזמן כאשר היא צריכה להראות שבטנה תופחת היא גונבת כרס ממולא בצמר גפן מבובת ראווה וקושרת אותו סביב מתניה.
ג'רי עוזב לזמן מה את משרדו וממנה את ניק למנהל זמני. ניק לעומתו מחבב את ת'יאה ומטיל עליה לערוך את ספרה של סוזי קוונדיש (בוני סומרוויל) על תקופת הלידה. ת'יאה הופכת ממזכירה לעורכת, בטנה הולכת ותופחת. היא אף מזמינה את קריה למסיבת טרום לידה.
אמה כועסת עליה וקורעת את ה"כרס" שלה ות'יאה מחליפה זאת בבלון. בעת השקת הספר מגיע ג'רי שמבטל הכל. ת'יאה מתנפלת עליו בכעס, והבלון מתפוצץ והכרס נעלמת...
ניק הנדהם מנתק קשר אתה אבל ת'יאה מתחילה במסע פרסום ושיווק הספר יחד עם אחותה. היא מוזמנת לראיון לטלוויזיה בו נוכח בקהל גם ניק. ת'יאה מספרת על הספר וניק מוסיף. הספר הופך לרב מכר ות'יאה וניק מתאהבים בשנית.
כעבור שנתיים ת'יאה היא אשתו של ניק ונמצאת בסוף ההריון. היא חשה בצירי לידה וכל אנשי המשרד מלווים אותה לאמבולנס.
צוות השחקנים

| שם השחקן/ית | שם הדמות | הערות |
| --- | --- | --- |
| לינדזי לוהן | ת'יאה קלייהיל |  |
| לוק קירבי | ניק סטיינוולד |  |
| כריס פרנל | ג'רי סטיינוולד | מנהל חברה |
| ברידג'יט מנדלר | אמה קלייהיל |  |
| שריל היינס | ליסה | פקידה בחברה |
| וילי גרסון | קארל |  |
| בוני סומרוויל | סוזי קוונדיש |  |
| ג'נין גרופלו | מראיינת בטלוויזיה |  |
| אהרון יו | מיילס | ידיד של ת'יאה |
| קווין קובאיס | גרג | פקיד בחברה |
| טרייסי אליס רוז | כריסטין | פקידה בחברה |
מגדלנה טול

| --- | --- |

 לידה:  29 באפריל 1980 (בת 44) גדנסק, רפובליקת פולין 
 שם במה:  Lady Tullo 
 מוקד פעילות:  פולין 
 תקופת הפעילות:  מ-2000 
 מקום לימודים:  Kazimierz Wielki University in Bydgoszcz 
 סוגה:  מוזיקת פופ 
 שפה מועדפת:  פולנית 
 magdalenatul.com
 
מגדלנה אווה טול (בפולנית: Magdalena Ewa Tul; נולדה ב-29 באפריל 1980) היא זמרת פולנייה.
ביוגרפיה

טול נולדה בגדנסק ובילדותה הייתה חברה בלהקת ילדים מקומית.
בשנת 2000 עברה לוורשה שם החלה לשמש כזמרת ושחקנית בתיאטרון מוזיקלי בעיר.
לאחר מכן עברה לעבוד בתיאטרון אחר והופיעה במחזות זמר כמו גריז, מיס סייגון וקאטס.
ב-2004 הוציאה את הסינגל הראשון שלה "Full of Life".
ב-2005 הייתה בין המועמדים של הטלוויזיה הפולנית בוועדה לבחירת האמן שייצג את פולין באירוויזיון.
ב-2007 יצא האלבום הראשון שלה.
זכתה לייצג את פולין באירוויזיון 2011 עם השיר "Jestem", ולא עלתה לשלב הגמר.
היא דובבה במספר סרטים בפולין וביניהם "רגרטס בפריס" המבוסס על הסדרה רגרטס של ניקלודיאון ובבובספוג מתחת לאפס ובמספר סדרות טלוויזיה כמו תותית, מועדון ווינX סיפורי ג'ינג'ר וסוסלנד.
ליצנות (יהדות)

ביהדות, ליצנות היא התנהגות או הלך רוח המאופיינים בקלות דעת, בטלה, בליינות וזלזול בערכים. ליצנות נחשבת למידה רעה ששורשה במידת הגאווה, בעלת כוח הרס רב, והמאבק בה תופס מקום משמעותי בספרי המוסר ובמשנתה של תנועת המוסר. עם זאת, לליצנות מיוחס תפקיד חיובי בהתמודדות מול עבודה זרה ושחיתות מוסרית.
מאפיינים

רבי יונה גירונדי, בספרו שערי תשובה מגדיר חמש התנהגויות כליצנות:
"איש לשון" הנותן דופי בבני אדם ללא כל תועלת אישית. התנהגות זו מורכבת מזדון (אכזריות ושנאת הבריות) ומגאווה. הזדון גורם לו לרצות לגרום נזק לאחרים, להבאיש את ריחם ולפגוע בהם מבלי שירוויח מכך דבר, ובכך הוא גרוע מן הגנב. הגאווה מאפשרת לו זאת, כי "השפל והנכנע כאשר יכיר מגרעת עצמו ומומיו לא יתלוצץ על בני אדם".
הלועג לבני אדם מתוך תחושת בוז על "קוצר השגתם במעלות או בהצלחות הזמן בכבוד ובשררה". התנהגות זו מורכבת מגאווה, או מרוב השלווה והתענוג. נקרא גם "לועג לרש". בלעג זה מתגלה חוסר אמונתו בכך שהצלחת האדם איננה תלויה רק במעשיו ובהשתדלותו, אלא בעזרת הבורא.
הבוז לערכים, למצוות ולמעשים טובים. מקורו של הבוז בכך שהלץ מחשיב את עצמו לחכם ויודע כל, כך שביכולתו ללעוג לכל מה שאיננו נראה חשוב בעיניו. בכלל התנהגות זו – דחיית תוכחה, ועל הנגוע בה נאמר "אל תוכח לץ פן ישנאך" (משלי ט', ח'). הלץ יזלזל בדעת האחר ויפסול אותה על הסף, משום שבתודעתו אין מי שיכול לתרום לו רעיון שלא חשב עליו או לבקר את מעשיו.
"הקובע עצמו תמיד לשיחה בטלה ודברים בטלים כדרך יושבי קרנות". הלץ מזלזל בזמנו היקר, ובדברים החשובים אליהם היה יכול להקדישו, כמו לימוד תורה, קיום מצוות ומעשים טובים. מלבד זאת, הבטלנות כשלעצמה מובילה אל החטא. מוקד בטלנות כזה נחשב "מושב לצים".
התלוצצות – שיחה בטלה המאופיינת בשחוק וקלות ראש, לפעמים בליווי שכרות, אף כשאינה מכוונת לבזות ולזלזל באחר או בערכים. התנהגות זו נובעת מפריקת עול שמים, מקלות ראש ומנטייה להיות "איש הומה ובעל דברים". רבינו יונה מציין כי חכמים הזהירו על חלק זה ביותר, "כי רבים יכשלו בו על דרך מקרה".
בפירושו לאבות, מוסיף רבינו יונה:
"כי שתי מדות אלו הרעות, זדון ויהיר, שתיהן נכללו בלץ. וזד - הוא המדבר רע על חברו ומבזה אותו בפני העולם, ואין בעולם זדון כזה, שרוצה שכל העולם ישנאוהו, ולא די לו בשנאתו אותו. ויהיר - הוא במחשבה, שאין אדם נחשב לפניו לכלום, ומדבר עליו בדרך הביזיון. והמוכתר בשני דברים הללו, לץ שמו. ושמא תאמר, איננו שומר לשונו, אך ידיו אסורין לא יחטא בהן, על זה אמר: "עושה בעברת זדון", זה הגבר אשר 'לץ שמו', כאשר יבא אל המעשה, בכעס ובעברת זדון יעשנו, כי הליצנות מורה עליו חטא שהוא רע מעללים בלי ספק".
על פי חז"ל, ליצנות היא השלב השני מתוך שבעה שלבים המובילים את האדם לעבירה (לאחר הרהור הלב ולפני גסות הרוח).
בספר "פחד יצחק" מתאר הרב יצחק הוטנר את הליצנות כ"מהלך בנפש שאינו רוצה לסבול שום חשיבות", כח זה הוא הליצנות. "שאיפתו של כח הליצנות הוא להרבות זלזול בעולם".
על פי הרב ישראל אליהו וינטרוב, ליצנות היא היפוך התוכחה. תפקיד התוכחה להראות את מוכרחות עובדה או תפיסה מסוימת. הליצנות מאפשרת לראות בכל דבר מקרה ובכל ערך דבר ניתן לשינוי.